79ko Vesuvioren erupzioa

K. o. 79ko Vesuvioren erupzioa urte hartako urriaren 24/25ean izan zen eta Ponpeia, Herkulano, Oplontis eta Estabia erromatar hiriak suntsitu zituen. Tradizionalki, abuztuaren 24an gertatu zela esan ohi da, baina gaur egungo hipotesiak leherketa urriko egun batean kokatzen du.

 Kontaketa tradizionala 
Kontaketa tradizionalaren arabera, abuztuaren 24ko goizean, Vesuvio sumenditik kezko zutabe bat atera zen. Bertokoek aurreko urtean izandako beste kezko isuri bat besterik ez zela uste zuten. Baina honakoa bi eratan azaldu zen: Oplontisen eta Herkulanon, lokatzaz, errautsez eta labaz osatutako euriak bete zituen kaleak, teilatuak estali eta lehiatia eta zirrikituetatik sartu zen. Biztanleak ikaraturik etxeetatik ihesi joan ziren, baina gutxi irten ziren bizirik. Ponpeian, berriz, errautsezko zirimiri egin zuen, ia nabaritzen ez zutena. Gero  erori zitzaizkien, zenbait kiloko apar-harri modukoak. Sufrezko baporeak hiriko etxe eta villako leiho eta ateetatik sartu ziren eta ahoa togaz estaltzea ere ez zen nahikoa. Gorriak ikusi zituzten bertan bizi ziren ponpeiatarrek. Ihes egiten saiatu zirenak apar-harriek jota hil ziren. Etxeetan babestu zirenek ere ez zuten zorte handirik izan: teilatuak eraitsi eta haien gainean erori ziren.

Abuztuaren 26an eguzkia berriro atera eta Vesuviori kezko zutabe ahul bat baino ez zerion. Hemezortzi kilometroko eremuan paisaia samingarria zen: lorategia zokortsuak, erretako larreak... Errautsak Magreb, Siria eta Egiptoraino iritsi ziren. 24 orduan, 3.000 lagun inguru hil ziren.

 Ikus, gainera 
 Avellino erupzioa

 Erreferentziak 

 Kanpo estekak 

Kategoria:Sumendietako erupzioak
Kategoria:79
Kategoria:Campaniako historia
Kategoria:Italiako hondamendi naturalak
Kategoria:Herkulano
Kategoria:Ponpeia
Kategoria:Vesuvio